All you need is White: Vuodenvaihteessa\nMeillä on hyvää vauhtia muodostumassa perinteinen uuden vuoden illallinen näistä tarvikkeista:\nOi että tortillat maistuu aina niin hyviltä joulupöperöiden jälkeen :).\nMiehen tehtäviin kuuluu yleensä tortillan lihatäytteen tekeminen & viinipullon avaaminen.\nMun tehtäviin kuuluu tortillatäytteen kasvispuoli, pöydän kattaminen & tunnelman luominen.\nKattauksessa Iittalaa ja Villeroy & Bochia.\nPöydällä olevat savunharmaat tuikkukipot ostin Hemtexistä uutta vuotta silmälläpitäen.\nEnnen ruokaa nautimme aperitiivisnapsit ja näin 1,5 vuotta sitten Pariisista ostamamme pullo pääsi käyttöön.\nTähän pullon avaamiseen liittyi kiva pieni "ympyrä sulkeutuu" -jutska :).\nNimittäin ostimme pullon toukokuussa 2009, vain pari päivää ennen kuin talomme rakentaminen varsinaisesti alkoi: heti matkan jälkeen tontilla alkoi kaivuuhommat. Silloin päätimme et pullo avataan sit ku on joku "special occasion". Eiköhän se nyt ollu: ensimmäisenä uutena vuotena uudessa kodissa :).\nTuo juoma on muuten kreikkalaista, vaikka sen Pariisista ostimmekin. Tosi hyvää!\n(Kiinnostaisko teitä muuten nähdä joskus Pariisin matkakuviamme?)\nJälkkäriks nautiskelimme herkullisia persikanpuolikkaita vaniljajäätelön, kermavaahdon & sulatetun suklaan kera:\nKisuilla oli omat murkinat, mut jälkkäri oli aika sama: jädee & kermistä!\nMeillä ku avataan kermavaahtopurkki (se pursottimen korkki) ni 8 tassua sipsuttaa keittiöön semmosta vauhtia et huhhuh ja alta pois!\nNäin meillä eilen alkuillasta!\nLoppuillan kuvia huomenissa!\nLabels: juhlat, nam, oma koti, ruokailutila\nHanna* January 1, 2011 at 4:26 PM\nJa totta kai halutaan tänne Pariisin kuvia! :)\nJ&M January 1, 2011 at 8:44 PM\nHih, te ootte yhtä kovia juomaan kun mekin, special occasion- tilannetta täällä odotellaan aika monen pullon kohdalla ;D\nNe varmaan kohta jo pilaantuu pulloihinsa- jos sit tupareissa poksautettais!\nMeillä tortilloja syödään aika usein, hyviä ja helppoja tehdä. Ihanalta näyttää myös jälkkäri, nam!\nJa todella kaunis kattaus taas jälleen kerran, ei voi kuin ihailla <3\nS January 1, 2011 at 9:27 PM\nHanna*: :) joo no minäpäs teen joku kerta Pariisi-postauksen! on meinaan niin matkakuume et saa siinä samalla kivasti fiilistellä ;)\nJ&M: noh noh :D. eihän sitä sillon olla kovia juomaan ku pullot säilyy pitkiä aikoja :D. ja toki sitä pitää aina juoda sillon ku syö :D.\njoo seuraavaks pitää tehä kanatortilloja, en oo pitkään aikaan tehny :).\nkiitos paljon sulle ihana kattauskehuistasi :)\nTässä muutama päivä sitten löysin ihanan blogisi ja olenkin nyt muutamassa päivässä lukenut sen alusta tähän päivään saakka! :)\nNiin ihania juttuja ja kaunis koti. Ja kun näitä modernin tyylin blogeja ei näytä kauheasti löytyvän.\nMeillä rakennusprojekti menossa ja kevään aikana päästään muuttamaan. Saman tyylisestä tykkään kuin sinäkin. Modernia, valkoista, avaraa. Tällä hetkellä onkin kova tapettien valinta käynnissä. :)\nJatkahan samaan malliin, varmana käyn täällä melkein päivittäin.\nNiin, ja piti vielä sanoa että niin ihania kattauksiakin aina niinkuin nytkin.\nJa nam, mikä jälkkärikin! :)\nHanna January 1, 2011 at 10:31 PM\nMeillä syötiin viime vuonna uudenvuoden aattona tortilloja ja meinattiin tehdä niitä tänäkin vuonna, mutta kallistuttiin sittenkin toiseen vaihtoehtoon ;)\nAika jännä et tuonne sinunkin live traffic feediin päivittyy vierailija Rovaniemeltä kun käy blogissasi, ihan niin pohjoisessa en tosiaakaan asustele ;)\nJ&M January 1, 2011 at 10:55 PM\nNiimpä, sitä juurikin tarkoitin: meillä lahjoiksi saatuja kuohuviinipulloja kaapit pullollaan ja aina vaan odotellaan sitä "tärkeää hetkeä" ;)\nOikeastaan ainoa mitä tulee useammin itse hankittua on ruokaviiniksi juuri se El Copero, huippuviini.\n-Heli- January 1, 2011 at 11:00 PM\nHyvän näköisiä ruokia :) nam, tulee ihan vesi kielelle..varsinkin tuo jälkkäri..tämmönen herkuttelija kun olen!\nMarika January 2, 2011 at 10:22 AM\nTortillat on kyllä hyviä, nam :) Meilläkin niitä syödään usein, monesti kanaversiona. Ja teillä oli tosiaan nyt erittäin hyvä syy avata se puteli, mikä olisikaan parempi hetki siihen kuin uuden vuoden vietto uudessa kodissa. Laita vaan ihmeessä niitä Pariisin kuvia tänne.\nS January 2, 2011 at 10:42 AM\nA: moi! voi että, kiitos että oot jaksanu lukea kaikki mun postaukset läpi :)). ja kiitos kehuista!\nniin ja ennen kaikkea tosi mukavaa et löysit tiesi tänne! oon huomannu saman et modernin tyylin blogeja on aika vähän, toivoisin niitä lisää :). sun pitää alkaa sit kirjotteleen omaa ku pääsette muuttaan!\npaljon voimia ja onnea teidän projektiin, niitä molempia tarvitaan rutkasti :).\nHanna: joo se on jännä miten tuo vääristää joskus noi kaupungit, mullakin luki kauan sisäänkirjautuessani paikkakuntana Vaasa enkä siellä asu :). nyt mua vaivaa missä sä asut :D\nJ&M: aa sori, mä käsitin just toisinpäin :D. totta, meillä on tälläkin hetkellä El Coperoa viinipullotelineessä ja kaksin kappalein :)\n-Heli-: voin paljastaa et oli aivan älyttömän herkullinen ateria :P\nMarika: niin on! joo putelista otettiin tosiaan vaan snapsit, mut ehkä se kumotaan loppiaisena ku vietämme 5-vuotispäiväämme ;).\nPariisin kuvia tulossa tammikuun aikana!\nMarika January 2, 2011 at 11:34 AM\nLoppiainen onkin sitten erittäin hyvä syy kumota puteli loppuun, onnea jo etukäteen <3\nS January 2, 2011 at 11:57 AM\nMarika: kiitos <3 :)\nAnonymous January 2, 2011 at 3:24 PM\nolen tutustunut näihin sun blogi juttuihin,ovat kerrassaan niin mukaansa tempaavia ja kohteet kiinnostavia.tosi kaunis koti teillä.kiinnostaa kyllä pariisin kuvat. h\nNiina January 2, 2011 at 5:18 PM\nOi, tortilloja! Minun on tehnyt mieli tortilloja myös ihan sikana! Tosiaankin vähän vaihtelua jouluruokiin :) Ja Pariisin kuvia kehiin :D\nS January 3, 2011 at 10:27 AM\nh: suuret kiitokset! oon tosi ilonen kuullessani et on mukaansa tempaavia :)). yritän parhaani jatkossakin! Pariisin kuvia esittelen tämän kuun aikana :).\nNiina: voi sun pitää äkkiä tekaista niitä sitte :D. Pariisin kuvia tulossa tammikuun aikana :)).


Naisten hihaton golfpaita printti yksityiskohdalla, sinivalkoinen | Fashion for You\nNaisten hihaton golfpaita printti yksityiskohdalla, sinivalkoinen\nNaisten hihaton golfpaita printti yksityiskohdalla, valkoinen sininen\nMalli: 44 / valkoinen sininen (Varastossa)\nSunblock-ominaisuuden omaavat tuotteet takaavat UV-A ja UV-B säteilyn suojaamisen iholtasi. Tuotteiden kaksipuolisten rakenteiden ansiosta myös vesi kuivuu nopeammin.\nEcosafe- sertifikaatin tuotteet on valmistettu ekologisilla kankailla, joiden kuidut täyttävät tiukan elinkeinoarvioinnin. Arvioinnissa määritellään kuidun ja sen koko elinkaaren vaikutusta ympäristöön. Tuotteiden valmistuksessa on otettu huomioon päästöjen syntyminen ympäristöön, ympäristön kunnioittamisen takaamiseksi.\nNaisten hihattomassa valkoisessa golfpaidassa on ihana sinisen sävyinen printti yksityiskohta, joka peittää kaulukset, sekä kulkeutuu olkapäiden kautta paidan molemmille sivuille. Paidassa on nappikiinnitys edessä, joka ylettyy rinnan kohdalle, sekä pieni Chervón logo vasemmalla puolella. Paita istuu täydellisesti päällä sekä helmassa on myös pienet halkiot molemmilla sivuilla. Laadukkaan paidan materiaali estää auringon UV-A ja UV-B säteiden polttamasta ihoa kankaan alla. Materiaali on joustavaa ja tuntuu myös erittäin mukavalta päällä, joten soveltuu täydellisesti kesän kuumimpiinkin pelipäiviin.\nMalli: ALETHA / 100, sinivalkoinen\nSisäpuoli: 80% Polyamidi, 20% Elastaani\nValitse malli 36 / valkoinen sininen 38 / valkoinen sininen 40 / valkoinen sininen 42 / valkoinen sininen\nNaisten golfmekko, pinkki


Less is more: helmikuuta 2015\nHelmikuussa tavoite oli kiinnittää huomiota ruoan alkuperämaahan. Kuvittelin tämän selvästi helpommaksi tehtäväksi kuin mitä se todellisuudessa onkaan. Ihan ensiksi tuli vastaan se ongelma, että olisi määritettävä minkä kelpuutan kotimaiseksi. Moni tuote pakataan lopullisesti Suomessa, mutta raaka-aineet tuodaan jostain ihan muualta. Päädyin sitten siihen kompromissiin, että kelpuutin mukaan kotimaassa pakatut tuotteet tällä kierroksella. Kaupassa kului tällä metodilla jo jokatapauksessa moninkertaisesti aikaa aiempaan nähden, joten jos olisin tutkaillut vielä raaka-aineiden kotimaisuusprosentteja, olisi kaupassakäynti kuluttanut aikaa jo ihan epäinhimillisen paljon.\nYllätyksiä tuli myös vastaan. Moni kotimaiseksi mieltämäni tuote ei sitä tarkemmassa tutkailussa ollutkaan. Esimerkiksi Flora margariini on Unileverin tuote, ja siitä ei valmistaja halua mainita alkuperämaata lainkaan. Lisäksi Felix sinappikurkkusalaatti tehdäänkin Virossa. Tyhmä oletus, mutta olisin arvellut näitä molempia kotimaisiksi.\nSen sijaan positiivisiakin yllätyksiä tuli vastaan. Lotus Embo wc-paperista löytyi avainlippumerkintä. Lisäksi Fazerin jäätelötuutit ovat kotimaista tekoa. Samaten maitotuotteista lähes kaikki käyttämäni.\nRuokavalion noudattaminen asetti haasteita. En juuri syö lihaa, ja maitotuotteitakin normaalisti niukasti. Käytän sensijaan paljon hedelmiä, kasviksia, marjoja, papuja, linssejä ja siemeniä. Valitettavasti nämä ruokavalioni peruspilarit tahtovat täällä pohjoisessa olla ulkomailla tuotettuja. Marjat toki saa pakastimesta kotimaisena, samaten juurekset, salaatit ja tomaatit löytyvät. Siinä se sitten aikalailla onkin. Kesällä tarjonta on toki huomattavasti laajempi.\nYritin siementen ja papujen kanssa valita mahdollisimman lähellä tuotetut vaihtoehdot. Lisäksi valitsin mielikuvien mukaan parempia tuoteita. Esimerkiksi Kanadassa tuotetut linssit ovat oletukseni mukaan sekä vähemmin ympäristömyrkyin, että paremmin ihmisoikeuksin tuotettuja kuin Kiinassa kasvatetut pavut. Tämä tosin pohjaa vain oletuksiin, korjata saa jos omaa parempaa tietoa asiasta.\nTässä sitten vielä niitä kuitteja:\nYhteensä kauppaan kului tässä kuussa 313,41 euroa. Luku on todellista pienempi, koska olimme viikon reissussa enkä tietenkään käynyt tällöin kaupassa. Mikäli tuon asian haluaa siis ottaa huomioon, oikeampi summa saattaisi siis olla 417,88 euroa (luku suhteutettuna viikon puuttumiseen). Summa vastaa aika tarkkaan sitä, mitä oletankin kuluttavani ruokakauppaan kuukaudessa. Näinollen projekti ei erityisesti näkynyt loppusummassa. Miehellä sitten menee oletettavasti suunnilleen sama summa ostoksiin. Emme laske taikka tasaa talouden kauppaostoksia mitenkään vaan kaupassa käy se, jonka aikatauluun käynti paremmin sopii.\nKuun tavoite oli siis ostaa kotimaista aina kun se oli mahdollista. Jonkin verran tein valintojakin tähän perustuen, esimerkiksi käytin kahvissa maitoa soijamaiton tilalla tässä kuussa. Suosin myös marjoja tavallista enemmän, koska ne saa kotimaisena. En kuitenkaan alkanut muuttelemaan ruokavaliotani ihmeemmin.\nKuiteista laskettuna alleviivattujen, eli ainakin osin kotimaisten, tuotteiden osuus ostoista on 68/155, eli 44%. Yllättävän paljon valinnoilla pystyy siis halutessaan talvikautenakin suosimaan kotimaista.\nKoin kuukauden ehdottomasti hyödyllisenä. Ruoan alkuperää tuli tutkittua ja mietittyä selvästi aiempaa enemmän. Voisin ensi kuussa kuukauden oman projektin lisäksi merkitä kuittiin myös kotimaiset tuotteet, sen verran mielenkiintoista asiaa oli seurata.\nLähettänyt Mirka klo 0.03 Ei kommentteja:\nTunnisteet: budjetti, kotimaisuus, ruoka\nNyt uskaltaa noin vuoden jälkeen arvioida jo uusien hiustenhoitorutiinien toimivuutta. Aiemminhan olen hoitanut hiuksia samalla tyylillä kuin varmastikin valtaosa ihmisistä. Olen siis pessyt ne marketin/kampaamon shampoolla ja perään laittanut hoitoaineen. Lisäksi satunnaisesti on tullut käytettyä tehohoitoja. Ihmeemmin en ole (laiskuuttani) lämpökäsitellyt hiuksia ennenkään. Aiemmin tuli tosin käytettyä melko usein kuivashampoota. Lisäksi olen värjännyt hiuksia 6-8 viikon välein.\nViime vuonna meni hiustenhoitorutiinit uusiksi. Värjäsin hiuksia kolme kertaa viime vuonna, näistä kaksi kertaa kampaamossa ja kerran kotona. Lisäksi vaihdoin shampoon saippuaan. Käytin ensin yhden Flown palashampoon ja tämän jälkeen olen käyttänyt oliiviöljysaippuaa. Hoitoaineen jätin pois. Kookosöljyä olen käyttänyt kuiviin hiuksiin. Taika siinä on osata laittaa öljyä riittävän vähän, jotta hiukset eivät näytä rasvaisilta. Lisäksi joulukuussa hiusten värjäyksen yhteydessä ostin hiusnaamion, jota olen käyttänyt 1-2 viikon välein. Edelleenkään en ole lämpökäsitellyt hiuksia, enkä käyttänyt muotoilutuotteita. Nyt viime aikoina olen käyttänyt kuivashampoon korvikkeena raakakaakaojauhetta. Se muuten toimii hyvin, mikäli jauheen väri vaan menee yksiin hiustenvärin kanssa.\nNo, entä se hiusten kunto? Selvästi aiempaa parempi. Hiukset ovat vahvemmat, pehmeämmät, sekä haaroittuvat aiempaa vähemmän. Joulukuussa värjäsin hiuksiin kampaamossa ombrevärjäyksen, mikä tarkoitti latvanosan vaalennusta. Nyt kävin kampaamossa muutama päivä sitten raidottamassa hiukset vaaleaksi. Silti vaalennuskäsittelyistä huolimatta hiukset tuntuvat yhä hyväkuntoisilta. En tosin osaa sanoa kuinka iso osa hiusten hyvään kuntoon on sillä, että pidin viime vuonna lähes seitsemän kuukauden värjäystauon, ja kuinka iso merkitys on sillä, että vaihdoin shampoon ja hoitoaineen oliiviöljysaippuaan. Se kuitenkin on selvää, ettei uusi pesurutiini ainakaan vahingoita hiuksia, pikemminkin päinvastoin. Aion siis jatkaa tällä. Erityisen tyytyväinen olen myös siihen, miten paljon vähemmän roskaa tuotan tällä tapaa. Palasaippua kun ei tarvitse muovipulloa kääreeksi.\nLähettänyt Mirka klo 11.00 Ei kommentteja:\nTunnisteet: hiukset, hiustenvärjäys, kookosöljy, oliiviöljysaippua, Pohdintaa, raakakaakaojauhe\nAiemmin reissut ovat olleet ehdoton heikko kohtani mitä osteluun tulee. Sillon on lentänyt roskakoppaan helposti kaikki hienot periaatteet. Viime vuonna reissuilla tulikin tehtyä suurin osa ostoksista.\nNo, jotain olen selvästi oppinut. Tultiin nimittäin viikon Teneriffan reissulta ja reissulla tuli ostettua ainoastaan huivi lapselle päähän (unohtui ottaa hattu mukaan), sekä pehmolelu muistoksi kun serkkukin sai. Lisäksi äiti osti lapselle paketin sukkia, jotka tulevat varmasti käyttöön. Itselleni en ostanut mitään.\nReissussa loppui taas muutama tuote. Alushousut heitin roskiin kun sauma purkautui. Lisäksi saippuapalan jämät saivat jäädä hotellille.\nYhden aurinkorasvan jämät tuli käytettyä loppuun. Aurinkorasvaa kului aiempaa vähemmän, pyrin nimittäin suojaamaan sekä lasta, että itseäni ensisijaisesti vaatteilla. Paljaaksi jääville alueille toki levitin sitten rasvaa. Tämä rasva levittyi korkeakertoimiseksi hyvin, ei valittamista tässä siis.\nÄidiltä lahjaksi saamani kasvorasva loppui myös. Toinen tämmöinen odottaa kaapissa korkkaamista. Sitten ei olekaan kasvorasvoja asunnossa. Ihan kelpo tuote, hieman kosteuttavampi saisi olla talvella.\nLähettänyt Mirka klo 3.00 Ei kommentteja:\nMuutama poisto/loppunut tuote taas:\nLöysin siivotessa keittiön kaapista vanhan blenderin kulhon. En tiedä miksi olin säästänyt tämän.\nEn laita hiuksiani juuri koskaan. Silti omistan useita laitteita tarkoitusta varten. Tämä suoristusrauta lähti siskolle.\nViime kuussa ostamani Ole Hyvä-käsitiskiaine loppui. Loppuminen on pitkälti miehen "ansiota". Tämä ei kuulemma poistanut rasvaa, ja käytti sitä sen mukaisesti. Jatkossa ei parane ostaa kuin sitä iän ikuista Fairya tänne.\nItse kyllä pidin tuotteesta. Ihana appelsiinin tuoksu, mielestäni pesi ihan riittävän hyvin, olkoonkin ettei teho rasvaan ollut parhaasta päästä. Lisäksi tämä on kotimainen ja ekologinen, mielelläni olisin käyttänyt pidempään.\nKolmisen vuotta vanha 3 litran nestesaippuakanisteri tyhjeni. Tätä on siis käytetty vessassa käsipesuaineena. Tämä on kotimainen ja eläinkokeilla testaamaton. Mukava omenantuoksu oli plussaa. Täytynee ostaa uusi kanisteri kunhan sopiva osuu kohdalle. Nyt vessassa on yhä pumppupullollinen tätä joten kiire ei vielä ole.\nLähettänyt Mirka klo 11.13 Ei kommentteja:\nTammikuun tavaraliikenne näytti tältä:\n-Taloudesta poistuneet tavarat: 4\n-Loppuun käytetyt tavarat: 2\n-Loppunut kosmetiikka: 10\n-Loppuneet siivoustuotteet: 4\n-Poistuneet lapsen tavarat: 1\n-Loppuun kulutetut lapsen tavarat: 1\n-Ostetut uudet tavarat: 4\n-Ostetut käytetyt tavarat: 0\n-Saadut tavarat: 0\n-Ostetut kosmetiikkatuotteet: 6\n-Saadut kosmetiikkatuotteet: 0\n-Ostetut siivoustuotteet: 1\n-Saadut siivoustuotteet: 0\n-Ostetut uudet vaatteet: 1\n-Ostetut käytetyt vaatteet:0\n-Saadut vaatteet: 0\n-Ostetut uudet lapsen tavarat: 0\n-Ostetut käytetyt lapsen tavarat:0\n-Saadut lapsen tavarat: 0\nTavaraliikenne: -10 tavaraa/tuotetta\nVuoden alusta: -10 tavaraa/tuotetta\nTammikuun tavoite oli ostolakko. No, pitkälle päästiin, mutta loppukuusta tavoitteesta lipsuttiin selvästi. Ostot tosin olivat harkittuja: Blenderi, jonka ostoa mietin puolisen vuotta; lampunkannat, jotka ovat välttämättömyys tähän vuodenaikaan taimikasvatuksessa; hanskat, joilla puhelimen käyttö onnistuu ulkona; käsitiskiaine; ripsiväri, jota ilman en osaa olla; mineraalimeikkipuuteri varastoon, koska käyn harvoin Ruohonjuuressa ja halusin kokeilla kotimaista Flown versiota; kaksi kookosöljypurkkia, jotka riittänevät vuodeksi; sekä vielä bentoniittisavi, joka riittänee pitkään kasvonaamioita tehdessä.\nAlkuun mietin ostojen siirtämistä kuun vaihteen yli. En loppujen lopuksi nähnyt tässä järkeä. Vähän huijaukselta olisi tuntunut lähteä tänään ostelemaan kaikki nuo tavarat. Siinä mielessä kuun tavoite täyttyi, että yhtään harkitsematonta ostosta ei tullut tehtyä. Tästä olen tyytyväinen.\nMiltä kuukausi sitten näytti viime vuoden keskiarvoon nähden? Viime vuonna loppui kosmetiikkatuotteita kuukautta kohden 10 kappaletta, siivoustuotteita loppui 2 kuukautta kohden. Tavaroita tuli poistettua 40 kuussa ja vaatteita 11 kuussa.\nViime vuonna kosmetiikkatuotteita ostin 5 kuussa, siivoustuotteita 1 kuussa, vaatteita 2 kuussa, ja tavaroita 6 kuukautta kohden.\nLoppuneiden kosmetiikka- ja siivoustuotteiden osalta liikuttiin lähellä keskiarvoa. Sensijaan poistuneiden tavara- ja vaatemäärien kohdalla ei päästy lähellekään keskiarvoa. Tämä oli odotettavissa, sillä viime vuonna tein reilua raivausta, jolle ei enää tänä vuonna ole tarvetta samassa mittakaavassa.\nOstojen määrä alitti viime vuoden keskiarvon lukuunottamatta kosmetiikkatuotteita. Tosin tätä vääristää tuo kaksi kilon kookosöljypurkkia, joita ei tarvitse enää tänä vuonna ostaa.\nLähettänyt Mirka klo 1.48 Ei kommentteja:


Tesla osake - hitti vai huti? | Teslan vahvuudet ja riskit | Kaaosteoria\nKommentoi\t/ Blogi, Sijoitukset\nTesla osake on ollut viime vuosina melkoisessa nousukiidossa – suurin syy on selkeästi parantunut tuloskunto, mutta erinomaisella brändillä ja teknologisella edistyksellisyydellä on ollut suuri rooli Teslan arvostuksen kohoamisessa taivaisiin.\nTässä artikkelissa saat selville, millainen Tesla on yrityksenä eri osa-alueineen ja lisäksi saat tietoa Teslan vahvuuksista ja riskeistä, jotta voit paremmin suunnitella Teslan osakkeeseen sijoittamista harkituin peliliikkein.\nMillainen yritys Tesla on?\nMonelle Teslasta tulee ensimmäisenä mieleen sähköautot, mutta todellisuudessa tämä yritys tekee paljon muutakin. Käytännössä Tesla jakautuu kolmeen isoon segmenttiin; autoihin, energiaan ja palveluihin. Yhteistä kaikelle Teslan liiketoiminnalla on jatkuva kasvu kaikilla segmenteillä ja huomattavat synergiaedut toisistaan.\nEhdottomasti Teslan suurin liiketoiminta-alue on sähköautot, mistä Teslan osake onkin saanut reippaasti tukea nousuunsa. Todella pitkään Teslan automyynti oli tappiollista, mutta vuonna 2020 se kykeni tekemään ensimmäistä kertaa voitollisen tuloksen lisääntyneen myyntinsä ansiosta.\nModel S. Ensimmäinen suurempaa suosiota saanut Teslan malli on Model S, mikä oli pitkään synonyymi sanalle luksussähköauto. Se oli useilta ominaisuuksiltaan (toimintamatka, kosketusnäyttö ja autopilotti) edellä kilpailijoitaan useita vuosia. Viime vuosina sen myynti on ollut määrällisesti selkeästi vähäisempään Model 3:een verrattuna.\nModel 3. Toinen merkittävä Teslan automalli on Model 3 eli ns. kansanauto halvemmalla hintatasolla – se julkaistiin vuonna 2016 ja siitä on tullut jo maailman kaikkien aikojen myydyin sähköauto. Laadun puolesta tässä mallissa on kuitenkin ollut ongelmia autojen kokoonpanossa ja ohjelmistovikojen runsaudessa.\nTeslan osake saa vetoapua myös energiaratkaisuista, mitkä ovat olleet suurempi osa Teslaa vuodesta 2016 alkaen, jolloin se osti SolarCityn. Käytännössä energiaratkaisujen liiketoiminta jakautuu kahteen pienempään osa-alueeseen; aurinkovoimaan ja akkuenergiaan. Viime vuonna koko Tesla Energyn liikevaihto oli noin 2 miljardia dollaria, joten se on vielä paljon pienemmässä roolissa tuloksen teossa kuin autojen valmistus.\nTesla osake saa vetoapua myös aurinkovoimaratkaisuista, mitkä ovat olleet osa Teslaa vuodesta 2016 alkaen, jolloin se osti SolarCityn. Tesla tarjoaa kuluttajille esimerkiksi aurinkokattoja, joilla voi pienentää sähkömenoja ja joilla on 25 vuoden takuu. Aurinkokaton yhteydessä tulee Teslan Powerwall-akku, mikä mahdollistaa tuotetun aurinksähkön käyttämisen myöhemmin haluttuna ajankohtana.\nMyös akkuenergian varastointi on oleellinen osa Teslan liiketoimintaa – tarjolla on tuotteita sekä yksittäisille kuluttajille, että suuremmille yrityksille ja sähköverkkojärjestelmille.\nPowerwall. Kuluttajille on myynnissä Powerwall-akku, mikä tulee aurinkokaton tai -paneeleiden oston yhteydessä mukana. Sitä voi käyttää kätevästi oman tuotetun aurinkoenergian hyödyntämiseen parempana ajankohtana tai varalla mahdollisia sähkökatkoja ajatellen. Tesla on nostanut Powerwallin hintaa jatkuvasti, parhaillaan sitä saa Yhdysvalloissa noin 7000 dollarilla.\nPowerpack ja Megaback. Energianvarastointiin yrityksille ja sähköverkkojärjestelmiin Teslan ratkaisuja ovat Powerpack ja Megapack. Näitä akkujärjestelmiä voidaan käyttää mm. energiankulutuksen hyödyntämiseen älykkäästi aurinkoenergian avulla ja paikallisen verkon luomisesessa tai sähköntuotannossa.\nPalvelut ja muut\nKolmas merkittävä liiketoiminta-alue, mistä Tesla osake saa tuottoa, on palvelut ja muut. Se koostuu enimmäkseen huolto- ja korjauspalveluista, oheistuotteiden ja käytettyjen Teslojen myynnistä ja autonosien myynnistä muille valmistajille. Tämäkin segmentti on noussut liikevaihdoltaan selvästi – vielä vuonna 2016 se oli noin 1,6 miljardia dollaria ja vuonna 2020 jo noin 9,0 miljardia dollaria. Tosin tappiota Tesla on tehnyt tällä osa-alueelle jatkuvasti, mutta se on jo pitkään pystynyt supistamaan tappioita parempaan suuntaan.\nAutoja, energiaa ja palvelua - siinä Tesla ytimekkäästi\nTeslalla on runsaasti kovia vahvuuksia, joiden avulla Tesla osake on voinut nousta todella jopa yllättävän korkeaan kurssiin. Merkittävimmät positiiviset Teslan kulmakivet ovat brändi, myynnin kasvu, automaattinen ajaminen ja Gigafactoryt.\nTeslan brändi on erittäin voimakas ja sen tulevaisuuteen kurkottava ja innovatiivisia visioita ja käytännön ratkaisuja pulppuileva toiminta vetää magneettisesti ihmisiä puoleensa. Muotoiluun niin autoissa, akuissa ja nettisivuilla on panostettu pieniä yksityiskohtia myöten tarkkuudella ja se vaikuttaa ilmeisen selvästi yleiseen ilmapiiriin Teslasta.\nElon Musk. Teslan perustaja Elon Musk on todella merkittävä osa Teslan brändiä ja hänen kauaslentoisetkin visionsa ovat yleensä toteutuneet yleensä muodossa tai toisessa. Mielenkiintoisen vetovoimansa ja tietynlaisen menestyjän auransa ansioista jokaista Muskin esiintymistä tai twiittiä seurataan suurella mielenkiinnolla globaalisti.\nEi maksettua markkinointia. Merkittävä huomioitava asia Teslassa on se, että se ei käytä lainkaan maksullista markkinointia, toisin kuin muut merkittävät autonvalmistajat. Iso kiitos Teslan ilmaisesta markkinoinnista kuuluu suurelle ja innokkaalle fanikunnalle, mikä levittää tehokkaasti Teslan ilosanomaa. Esimerkiksi Tesla Daily – Youtube-kanava julkaisee päivittäin Tesla-aiheista materiaalia!\nTeslan sähköautojen myynti ja tulos ovat kehittyneet erittäin suotuisaan suuntaan viimeisten vuosien aikana – Statistan artikkelin mukaan vuonna 2016 Tesla sai kaupaksi noin 76 000 autoa ja vuonna 2020 niitä myytiin jo noin 499 000 kappaletta.\nModel 3. Eräs tärkeimmistä Teslan myynnin kasvun ajureista on ollut viime vuosina kansanmalli Model 3, mikä on hankintahinnaltaan jo houkuttelevampi useammalle kuluttajalle. Yhdysvalloissa Model 3:n saa jo reippaasti alle 40 000 dollarilla ja Euroopassakin Saksassa hintaa on enää noin 40 000 euroa.\nSähköautojen kysyntä kasvaa. Erityisesti ilmastonmuutoksen vaikutuksesta sähköautojen hankintaa suositaan verotuksen ja hankintatuen suhteen useimmissa kehittyneissä maissa. Siispä usein voi olla jo taloudellisesti kannattavampaa ostaa uusi sähköauto verrattuna bensiini- tai dieselkäyttöiseen autoon. Lisäksi yleinen ilmapiiri suosii vihrempään hiilidioksivapaaseen liikkumismuotoon siiirtymistä.\nOlennainen Teslan vahvuus verrattuna sen kilpailijoihin on sen automaattisen ajamisen mahdollistava laitteisto, millä ajaja voi usealla tavalla tehdä ajomatkastaan mukavamman ja turvallisemman kokemuksen. Automaattiset ohjelmistopäivitykset kehittävät vähitellen Teslojen potentiaalia liikkua ilman kuljettajien aktiivisia toimenpiteitä.\nKäytetty tekniikka. Tesla käyttää autoissaan lukuisia kameroita ja antureita ympäristön tehokkaaseen huomioimiseen. Käytännössä autot havaitsevat asioita tekniikan avulla 360 asteen säteellä, joten turvallisuus on selkeästi korkeammalla tasolla pelkästään omien aistiensa varassa olevaan ajajaan verrattuna.\nAutopilot. Teslan Autopilot-systeemi avustaa kuljettajaa autokaistalla ohjauksessa, jarruttamisessa ja kiihdyttämisessä. Vielä ei ole kyse täysin autonomisesta ajamisesta, vaan kuljettajan on pysyttävä valppaana ratin takana valmiina toimimaan.\nGigafactoryt ovat Teslan valtavia tehdaskokonaisuuksia, joissa valmistetaan sijainnista riippuen akkuja ja moottoreita autoihin ja tuotteita sähkön varastointia varten kuluttajille ja yrityksille.\nMitä hyötyä? Teslan tuotteiden kysynnän kasvaessa jättimäisen luokan gigafactoryt auttavat supistumaan kustannuksia skaalautumisen ja monikäyttöisyyden ansiosta. Lisäksi Tesla ei ole riippuvainen oman tuotantonsa ansiosta ulkopuolisista moottorien ja akkujen toimittajista.\nMäärä kasvussa. Parhaillaan vuonna 2021 rakennetaan viidettä Gigafactoryä Saksaan Berlin-Brandenburgiin. Sitä ennen tehtaat on jo rakennettu Nevadaan, Buffaloon ja Austiniin Yhdysvalloissa ja Shanghaihin Kiinassa. Myös tulevaisuudessa ennakoidaan näitä jättitehtaita rakennettavan lisää lisääntyvän kasvun myötä.\nBrändi, myynnin kasvu, automaattinen ajaminen ja gigafactoryt ovat ehdottomia Teslan menestyksen kulmakiviä!\nTeslan liiketoiminnassa on myös huomattavia riskejä, jotka on huomioitava tarkkaan omia sijoituspäätöksiäsi tehdessä. Tesla osake saattaa nimittäin kyykätä yllättävänkin rumasti, jos pahimmat uhkakuvat kovemmasta kilpailusta, Elon Muskista, materiaalin riittävyydestä tai arvostuksen muuttumisesta toteutuvat käytännössä.\nPitkään Tesla sai olla omassa korkeudessaan sähköautojen kuninkaana, mutta aivan viime aikoina myös muut autonvalmistajat ovat saaneet tuotua mielenkiintoisia vaihtoehtoja Tesloille. Suuri kysymys onkin, kuinka Tesla pystyy vastaamaan vakiintuneiden autonvalmistajien ja uudempien kiinalaisten tulokkaiden kiivaaseen haasteeseen?\nVoltswagen. Erityisesti Volkswagen on panostanut huomattavasti sähköautojen tuotekehitykseen ja tuotantoon ja jo tässä vaiheessa yritys on tuonut erittäin kuluttajaystävällisesti hinnoiteltuja autoja markkinoille. Pienempi perheluokan auto ID3 ja vuoden autoksi 2021 valittu suurempi ID4 ovatkin olleet Euroopassa myydyimpien sähköautojen joukossa.\nElon Musk on visioineen luonut Teslasta sellaisen menestystarinan kuin se on nyt. Muskin ilmeisestä nerokkuudesta huolimatta hänen käytöksessään piilee melkoisia riskejä, mitkä voivat vaikuttaa osakkeen hintaan ratkaisevasti. Lisäksi Musk on todella vaikeasti korvattavavissa oleva henkilö Teslalle, joten hänen mahdollisen lähtemisen seuraukset voisisivat olla arvaamattomia.\nTwitter laulakoon! Elon Musk on erittäin innokas twiittaaja ja välillä hänen viestinsä ovat aiheuttaneet isoa hämmennystä ja seuraamuksia. Musk on joutunut ongelmiin esimerkiksi SEC:in (Yhdysvaltain Arvopaperi-ja pörssikomissio) kanssa ja myös hänen ailahtelevaiset viestinsä kryptovaluutoista (Bitcoin ja Dogecoin) ovat herättäneet paljon ihmettelyä mediassa ja somessa.\nAkkuihin tarvittavia materiaaleja (erityisesti litium ja koboltti) tullaan tarvitsemaan entistä enemmän tulevaisuudessa autojen uudistuessa päästöjen suhteen ympäristöystävällisempään suuntaan. Jos kysyntä lisääntyy ilman huomattavaa tarjonnan lisäystä, on edessä väkisinkin raaka-ainepulaa ja hintojen kallistumista, mikä näkyisi negatiivisesti Teslan tuloksessa.\nParhaillaan Tesla osake hinnoitellaan todellisen kasvuyrityksen kertoimilla – nykyinen hulppea P/E-luku on jo yli 600! Suoraa vertailua muihin autonvalmistajiin Teslaa on mutkikasta tehdä, sillä Teslalla on sen verran muita tuotteita liiketoiminnassaan tulosta tekemässä.\nVertailu Volkswageniin. Mielenkiintoinen vertailun kohde Teslalle on reippaasti sähköautoihin investoiva Volkswagen – sillä P/E-luku on vain 8,3! Tesla on siis tietyllä tavalla paljon riskikkäämpi vaihtoehto Volkswageniin verrattuna, joten tulevaisuudessa Teslan kasvun mahdollisesti hyytyessä nykyinen taivaissa oleva kurssitaso tippuisi nopeasti huomattavasti alemmalle tasolle nykyisistä luvuista.\nTesla osake - riskiä ja tuottoja\nKaikkiaan Tesla osake on mielenkiintoinen sijoituskohde – se sopii suurien kurssiliikkeiden ja ison volyymin ansiosta monelle treidaajalle erinomaisesti, mutta se on myös kiinnostavan pitkän ajan tuottopotentiaalin omaava riskikäs kohde. Teslan tulevaisuudesta ei voi sanoa mitään varmaa, mutta ainakin yritys muuttaa maailmaa omilla kauaskantoisilla visioilla on suuri ja näkyvä!\nToivottavasti sait tästä postauksestani jotain apua pohdintaasi Teslan osaketta ajatellen! Laita alle kommenttisi, mitä mieltä olet henkilökohtaisesti Teslasta sijoituskohteena?


Mikä maksaa tiedottamisessa? - www.saksanseisojakerho.fi\nMikä maksaa tiedottamisessa?\nViesti Kirjoittaja Jyrki Simola » 26.4.2014 23:18\nTätä kerhon tiedottamista olen kritisoinut aiemminkin. Roturyhmien kautta ja järjestäjien, jotka vastaavat SSK:n tapahtumista tiedoitus toimii, mutta kun on kyse kerhon omasta tiedottamisesta... niin sitä ei ole. Ei kai tiedottaminen niin vaikeaa ole.\nViesti Kirjoittaja Jyrki Simola » 30.4.2014 00:12\nTutkailin kerhon sivuja juuri. Hallituksen ja koetoimikunnan sivut henkilöiden osalta olivat päivitetty kahden viimeisen päivän aikana. Mitään muuta tietoa en vuosikokouksesta ole löytänyt, edes foorumista.\nViesti Kirjoittaja marja katajamaa » 1.5.2014 16:45\nVastailen, koska olin paikalla vuosikokouksessa (=normijäsen). Ei siellä kovin ihmeellisiä päätetty.\nMuutoksia vuodelle 2015: varsinaisen jäsenen jäsenmaksu nousi 40 euroon, Junkkarin osallistumismaksu nousi 60 euroon ja tuomareiden/toimihenkilöiden matkakulu laski 0,25euroon/km.\nKokouksen jälkeen tuli vielä tieto pj:ltä, että Kennelliitto ei ollutkaan suostunut alaikärajan poistoon koskien nuorten luokan vesityötä. Lisäksi hallitus perustaa työryhmän pohtimaan/toimimaan typistyskieltoasiassa.\nHallitukseen Vesa Nummi ja Arto Aro varsinaisiksi jäseniksi ja varajäseniksi Juha Loukusa ja Sanna Aalto.


toukokuu 2015 – Softaaja\nTämä laukku otettiin käyttöön 1960-luvulla M/61-kaasunaamarin kanssa. Kaasunaamari on kopio […]\nMiksi pelaan WWII skenaarioita?\nAlustus toisen maailmansodan skenaarioihin\nMiksi ihmeessä pelata toiseen maailmansotaan sijoittuvia skenaarioita? Se on ainakin hyvää vaihtelua verrattuna moderneihin airsoft-skenaarioihin. Maastokuviollisia pukuja ei vuosina 1939-1945 ollut paljoa pois […]\nMiksi pelaan WWII skenaarioita?Jarne2015-05-29T18:18:11+00:00\nMitä varusteita tarvitaan kunnon skenaarioon? Tämä vaihtelee tapahtuman keston ja luonteen mukaan. Milsim peleissä on paikallaan kunnon varusteet ja asennoituminen peliin sekä kyky kestää todenmukaisia olosuhteita […]\nAirsoft-pelejä on perinteisistä viikonloppupeleistä aina kunnon tiukkojen varusterajojen peleihin. Näitä ovat mm. WWII-pelit, Vietnam-pelit ja erilaiset post-apocalypse pelit. Varusterajat vaihtelevat tasoltaan, mutta minimirajat täytyy pelaajan pystyä […]\nKoulut ovat loppuneet ja voi mahdollisilta kesätöiltään taas kierrellä skenaarioita. Pelitarjonta on vaihtelevaa riippuen siitä missä asut ja paljonko voi matkustaa opiskelijan budjetilla. Talous on tiukoilla […]\nKesä 2015 ja skenaariotJarne2015-05-29T18:29:14+00:00


Netissä on myös asioita | LINDHOLM/JARI MR\n← Matti Vanhanen 17 v.\nBagdadissa rauhallista… eiku.. →\nNetissä on myös asioita\nJulkaistu sunnuntai, helmikuu 18, 2007by Jari | Jätä kommentti\nMiska Rantanen on tehnyt hyvää työtä Hesarin internetin-kirjeenvaihtajana, varsinkin siihen nähden, että tehtävä on melko mahdoton. Pari parannusehdotusta sallittaneen:\nEnemmän juttuja, please. Aito kirjeenvaihtaja failaa päivittäin, usein parikin juttua päivässä. Kolumnimainen katsaus kerran viikossa ei riitä, jos ajatellaan, että internet on asemapaikka eikä pelkkä tiedotusväline.\nEnemmän uutisia, please. Niin, kyllä niitä netissäkin on, ja jos työnä on seurata tätä aluetta 24/7, löytämisen ei luulisi olevan vaikeata. Toki Rantanen on tässä onnistunutkin, esimerkiksi Muropaketti-juttu oli erinomainen.\nInternet ei ole pelkkä tekninen jippo. Markkinoinnissa & Mainonnassa piruiltiin tästä osuvasti nimittämällä kirjeenvaihtajia muun muassa puhelimeen ja lähettimeen. Pilkka osui osittain oikeaan: kaikki Rantasen jutut ovat tähän mennessä käsitelleet nettiä välineenä. On kerrottu tieteisparodian levittämisestä netissä, vaalikampanjan käymisestä netissä, huijaamisesta ja huijareiden narauttamisesta netissä, keskustelun etiikasta netissä jne. Mutta entäs se sisältö? Minä ainakin haluaisin sanomalehteni kirjeenvaihtajan seuraavan asemapaikkansa asioita, esimerkiksi Irakin sodan tai tulossa olevien jenkkivaalien käsittelyä vaikkapa amerikkalaisissa blogeissa. Ja onhan sitä asiaa suomalaisessakin internetissä.


Kokoskin alennuskoodi - jopa 10% säästö | IS Alennuskoodit\nKOKOSKIN ALENNUSKOODI 2021\nVoimassa olevat Kokoskin alennuskoodit kesäkuussa 2021\nHyödynnä ilmainen toimitus Kokoskiniltä yli 100€ ostoksille - Kokoskin\nVanhentuneet Kokoskin alennuskoodit\nHyödynnä 10% alekoodi normaalihintaisista Kokoskin -tuotteista! -\n5€ alennuskoodi yli 60€ ostoksista Kokoskiniltä! -\nKurkkaa Kokoskin tarjoukset ja säästä jopa 50% -\nKurkkaa Kokoskin alennuksen huulimeikistä ja säästä jopa 30% -\nKokoskin tarjoaa laadukkaat kosmetiikat nyt jopa 50% alennuksella -\nEniten uusia alennuskoodeja kaupasta Kokoskin\nPerjantaisin Kokoskin julkaisee keskimäärin 17% enemmän alennuksia kuin muina päivinä.\nEniten alennuksia kaupasta Kokoskin\nKeskiviikko on päivä, jolloin saat korkeimman keskimääräisen alennuksen Kokoskin -tarjouksista.\nParas vaihtoehto Kokoskin vaihteluvälin perusteella.\n10% alennus ostosten loppusummasta\nAlennuskoodi koskee normaalihintaisia tuotteita eikä sitä voi yhdistää muihin alennuksiin tai tarjouksiin.\nEksklusiivinen tarjous: 10% alennus yli 45€ ostoksesta uusille Matsmartin asiakkaille!\nVain meiltä! Nappaa 30% alennus Glossyboxilta!\nTietoja kaupasta Kokoskin\nParhaat edut kosmetiikkaan Kokoskin alennuskoodilla\nK-beauty kosmetiikkaa edullisesti Kokoskin alennuskoodilla\nKokoskin alennuskoodi antaa sinulle alennusta ihastuttavista korealaisista kosmetiikkatuotteista. Kokoskin on vuonna 2018 Helsingissä perustettu yritys, jonka tarkoituksena on tuoda Suomeen korealaista kosmetiikkaa ja jälleenmyydä sitä. Yritys myy k-beauty kosmetiikkaa, luvaten laadukkaita tuotteita edulliseen hintaan. Asiakkaat saavat vaikuttaa kaupan tuotevalikoimaan ehdottamalla k-beauty tuotemerkkejä. Kokoskinin valikoimista löytyykin k-beauty kosmetiikkaa vuonna 2021 jo yli 40 eri brändiltä.\nOn olemassa toki muitakin tapoja säästää Kokoskin verkkokaupassa kuin Kokoskin alennuskoodi, sillä verkkokaupassa on oma tarjoukset-osionsa. Uutiskirjeen tilaajat pidetään ajan tasalla sivustolla olevista tarjouksista, joten liittyminen sen tilaajaksi kannattaa. Jos haluat että sinut yllätetään joka kuukausi, voit liittyä Chok Chok Box -tuotepaketin tilaajaksi. Siinä saat valikoitua premium k-beauty kosmetiikkaa suoraan kotiisi kerran kuukaudessa, ja tuotteiden arvo on aina enemmän kuin mitä laatikon kuukausitilaus maksaa. Tilaus uusitaan automaattisesti jokaisen kuukauden alussa, mutta tilauksen voi halutessaan peruuttaa helposti Kokoskinin asiakastilin kautta.\nToki isompien pakettien ostaminen Kokoskinin verkkokaupasta kannattaa niillekin, jotka haluavat valikoida kaikki tuotteensa itse. Tilaamalla tuotteita riittävän isolla summalla yhdellä kertaa saat nimittäin paketin postikulut täysin veloituksetta. Joistakin tuotteista asiakkaille on tarjolla myös erilaisia minikokoisia tuotesettejä, joiden avulla voit helposti testata eri tuotesarjoja edulliseen hintaan.\nKokoskin alennuskoodi antaa sinulle siis erinomaisen mahdollisuuden kokeilla uusia k-beauty tuotteita edulliseen hintaan tai täydentää varastojasi vanhoilla suosikeilla. Mikäli kaipaat apua tuotteiden käyttöön ja oikeanlaisten tuotteiden valintaan, voit hyödyntää Kokoskinin tarjoamia työkaluja ostoskorisi oikeaoppiseen kasaamiseen. Sivustolla on esimerkiksi kokonainen korealaiselle kauneusrutiinille omistettu osio, jossa eri tuotteiden päivittäistä käyttöä esitellään tarkemmin.\nEri tuotekategorioiden lisäksi Kokoskin antaa sinulle myös mahdollisuuden selailla tuotteita ihotyyppisi mukaan, jotta voit löytää juuri itsellesi sopivat tuotteet. Sivuston valikoimista löytyy tuotteita erilaisiin iho-ongelmiin ja eri-ikäisille käyttäjille. Tämän lisäksi voit helposti etsiä tuotteita niin herkästi rasvoittuvalle kuin kuivalle iholle ja paljon muuta. Hyödynnä siis Kokoskin alennuskoodi ja hanki laadukkaat kauneustuotteet edullisesti Kokoskinin verkkokaupasta.\nKokoskin tarjoaa valikoimissaan muun muassa seuraavia tuoteryhmiä:\n1. ✅ Kuinka monta Kokoskin alennuskoodia ja tarjousta on tällä hetkellä voimassa?\nKaupalla Kokoskin on tällä hetkellä 1 aktiivista tarjousta.\n2. 💵 Mitkä Kokoskin kaupan alennuskoodit ovat voimassa tällä hetkellä?\nSäästä rahaa ostoksistasi seuraavilla Kokoskin-alennuskoodeilla ja tarjouksilla:\nHyödynnä ilmainen toimitus Kokoskiniltä yli 100€ ostoksille


KristiinanSilmukat: Sekalaisia kuvia ja asioita\nLähettänyt KristiinaS klo 11.50\nMarja-Leena 12. elokuuta 2015 klo 22.54\nMiten jotkut ihmiset ovat oikeasti ihan porsaita. Jättää nyt pullot ja putelit luontoon. Koirien irtipitäminenkin kuuluu samaan luokkaan, puhumattakaan siitä, että pistää telttansa polulle. Minä saisin kyllä sellaisen liki itku- potkuraivarin ja varmaan menisin ja repisin teltannarut irti. No ei vaineskaan, mutta kyllä mä nyt aineskin yrittäisin saada siirtään teltan. Sit vois jossain vaiheessa ehkä kääntyy volyymit kaakkoon mulla nimittäin, jos se teltta ei siitä siirtyisi. Terkut täältä Ossilasta. Toivottavasti tää ihana lämpö on lämmittänyt Saarenkin.\nSusu 14. elokuuta 2015 klo 12.57\nMeidän saaressa yksi kissa on viime viikonloppuna päässyt hengestään irti kulkeneen koiran vuoks. Ilmeisesti samainen (suden näköinen) koira ahdisteli Tassua heinäkuun puolivälissä mut Tassu pääsi puuhun ja meidän katolle karkuun. Se tapettu kissa oli kuuro ja tuli varmaan siks yllätetyks. Tietty kissakin pitäis pitää kiinni, mut tässä tapauksessa Tassul ei olis ollu mitään mahkuja selviytyä jos se olis ollu narussa...\nKristiinaS 14. elokuuta 2015 klo 16.17\nJust sitä mä pelkään, että joku irtokoira tulee tähän mun teltan kulmille ja en just oo paikalla ja se koira syö Uskon.


Työpaikalla täytyy olla tunnin päästä, tuli torkutettua vähän liian pitkään ja nyt täytyisi nopealla aikataululla viedä lapset hoitoon. Voi kun kaikki sujuisi nyt joustavasti ja mukavasti tänä aamuna. Tämä tilanne ja toive aamujen sujuvuudesta on tuttu monessa lapsiperheessä. Lapsi kuitenkin aistii kiireen tunnun ja turhautuu jatkuvasta hoputuksesta. Tilanne on valmis, kun ei kiireessä löydykään mukaan juuri sitä lelupäivän lelua, jonka lapsi haluaisi viedä tänään päiväkotiin ja edessä on hurjat itkupotkuraivarit.\nLapsi ei ole tahallaan hankala\nLasten aivojen tunteiden säätelyn keskus on kehittymisen vaiheessa. Kun lapsi saa raivarit, hän ei ole tahallaan hankala, vaan hänen aivojensa alueet, jossa mm. tunteiden säätely tapahtuu ei ole vielä niin kehittynyt, jotta hän pystyisi selvitä tästä tilanteesta samaan tapaan kuin aikuinen pystyy. Lapsi tarvitsee aikuisen apua säätelemään tunteensa ja lainaamaan aikuisen tunteiden säätelyn taitoja, kunnes ne pikkuhiljaa kehittyvät lapsen varttuessa ja taitojen kasvaessa. Aikuisen täytyy aina auttaa lasta säätelemään voimakas tunne.\nRauhoita ensin itsesi\nJo pelkästään tämä tieto, että lapsi ei ole tahallaan hankala, vaan hänen aivojen tunteiden säätelyn alueet eivät vielä pysty säätelemään tunnetta, voi auttaa meitä vanhempia pysymään rauhallisena ja säätelemään omia tunteitamme. Tämä ei kuitenkaan ole aina helppoa. Varsinkin, jos katastrofiajatukset alkavat jyllätä siitä, miten tulee myöhästymään töistä ja saa vielä myöhästelijän maineen tai itsekriittiset ajatukset heittävät bensaa liekkeihin, että etkö sinä ikinä opi olemaan torkuttamatta, saati sitten muista ajoissa jo illalla varautua lelupäivään, olet maailman huonoin äiti.\nItsemyötätuntokursseillani lähdemme harjoittelemaan taitoa, kuinka omien haastavien tunteiden äärellä voimme ottaa itsemme myötätuntoiseen lempeään syliin ja kuiskata omaan korvaan ne sanat, jotka eniten auttaisivat sillä hetkellä, kuten ”ei hätää, kaikki järjestyy. Kukaan vanhempi ei ole täydellinen”. Itsemyötätunto rauhoittaa meitä.\nRauhoita myös lapsi ensin, ratkaise tilanne vasta sitten\nRauhallisen aikuisen on helpompi toimia ja saada yhteys lapseen sekä rauhoittaa häntä sanoittaen lapsen tunnetta lapselle ja osoittaen samalla myötätuntoa lasta kohtaan kuten ”ymmärrän, että tunnet surullisuutta ja vähän ehkä vihaisuuttakin, että lelua ei löydy. Ei hätää, kyllä kaikki järjestyy. Olen tässä, tule syliini.” Vasta tämän jälkeen lapsen pikku hiljaa rauhoituttua voidaan lähteä miettimään ratkaisua tilanteeseen.\nHannen itsemyötätunto- ja mindfulnesskursseihin voi tutustua tästä\nAuthor Hanne SavunenPosted on 13.05.2019 16.05.2019 Categories Blogit, Hyvinvointi, IhminenTags itsemyötätunto, lapsen hyvinvointi, mindfulness, pysähtymisiä, Rauhoittumiskortit, tunnetaidot, vanhemmuus\nAito itsetuntemus ei ole omien vikojen kaivelua, vaan ymmärrystä, arvostusta ja armollisuutta itseä kohtaan


Skate 2 / Arvostelut / pelaaja.fi\n6.02.2009 // Kirjoittanut: Riot\nMinulle Skate 2:n julkaisun syyksi riitti se, että sen soundtrackilla on kaikkien aikojen mahtavin skeittibiisi eli McRadin Weakness, jonka on säveltänyt kitarataituri Chuck Treece. Biisi soi Powell & Peraltan Public Domain skeittivideon mustavalkoisessa aloituspätkässä, jossa debytoivat Steve Saiz, Eric Sanderson, Ray Barbee ja Chet Thomas. Katselin kyseisen kohtauksen lukemattomia kertoja. Katsoin sen lähes aina lähtiessäni skeittamaan ja kulutin yhden Public Domain VHS:n puhki tämän takia. Joten pelatessani Skate 2:ta, kuuntelen soundtrackilta lähes ainoastaan tätä kyseistä biisiä.\nSkate oli fantastinen debyyttipeli, ja se ansaitsi saamansa kehut. Jatko-osalla on vaikea tehtävä parantaa erinomaista kokonaisuutta, joskin parantamisen varaa kuitenkin oli.\nSkate 2 tuntuu päämäärättömältä jatko-osalta, jossa tekijöiden visio ei ole ollut yhtä vahva kuin edeltäjässä.\nKun skeittaaja oppi kävelemään\nMerkittävin uusi elementti on mahdollisuus irtautua laudasta ja tepastella ympäristössä. Pelaaja voi myös liikuttaa joitakin elementtejä, kuten irtonaisia kaiteita, roskiksia ja hyppyramppeja. Esineitä siirtämällä voi luoda uusia trikkilinjoja ja helpottaa joitakin haasteita. Kahden roskiksen yli hyppääminen helpottuu kummasti raahaamalla hyppyrampin roskisten eteen.\nKun ilman lautaa liikkuminen oli ensimmäisen pelin suurin puute ja nyt jatko-osan merkittävin uudistus, on anteeksiantamatonta, että ominaisuus on toteutettu näin kömpelösti. Skeittaaja liikkuu kankeasti kuin tankki. Joko skeittaajalla on kaikki paikat niin kipeinä, ettei hän kykene liikkumaan normaalisti, tai sitten Black Boxilla ollaan oltu laiskoja.\nHahmollaan voi hypätä, mutta sitä ei silti pääse parinkymmenen sentin esteiden yli, vaan ne pitää kiertää. Roippeiden siirtäminenkin on vaikeata. Ellei hahmo käytännössä hinkkaa esinettä kuin kuumotuksissa oleva koira, ei objektista saa otetta. Välillä esineistä kiinni ottaminenkin on turhan vaikeata. Tilannetta ei auta laiskasti liikkuva kamera.\nDude, niinku mitäh?\nEnsimmäisessä Skatessa uratilaa rasittivat epämääräisesti selitetyt haasteet. Kovin usein oli jo itsessään haaste selvittää, mitä pelaajan oikein odotettiin tekevän. Nyt haasteet on selitetty selvästi lyhyiden videoklippien avulla.\nVaihteluakin on enemmän, mutta tavoitteet pysyvät melko realistisina. Tekijöillä on edelleen erinomainen ”taju” skeittaamisesta. Skate 2:n alkuvideo on yksi kaikkien aikojen parhaista, ja siinä esiintyy pelin koko ammattiskeittaajien kaarti. Ammattiskeittaajat ja alaan liittyvät heput, kuten valokuvaaja Atiba Jefferson, kansoittavat pelikaupunki New San Vanelonaa.\nRealismista huolimatta, jatko-osaan on ilmestynyt huolestuttavan tonyhawkmaisia ominaisuuksia, kuten mahdollisuus pistää skeittaajansa tahallaan slämmäämään (mokaamaan) ja lentelemään kivuliaasti pitkin betoniviidakkoa. Suoritukset palkitaan pisteillä. Pahaa tässä on se, että välillä käynnistyvät slämmianimaatiot häiritsevät pelaamista, kun sitä vain haluaisi nopeasti yrittää temppua uudelleen.\nJa kuinka ihmeessä pelin tekniikka voi olla näin keskinkertaista? Ruudunpäivitys ei pysy missään vaiheessa tasaisena ja PS3-versio on taas Xbox 360 versiota heikompi.\nKaikkea ei ole kuitenkaan menetetty, sillä ongelmistaan huolimatta Skate 2 on hyvä skeittipeli, joka rakentuu edelleen loistavasti toteutetulle pelimekaniikalle. Pääosin puuhastellaan molemmilla analogitikuilla, joilla hallitaan kulkusuuntaa ja lautaa. Oikealla tikulla suoritetaan ollie-hyppy ja flipit toteutetaan samalla tikulla.\nGrabit suoritetaan olkanapeilla, ja nappikombinaatioita vaativia temppuja on tullut runsaasti lisää. Suurimman osa niistä, kuten finger flipit, voi toteuttaa vain rampeilla. No comply on tullut mukaan uutena flatland-trikkinä. Laudan päällä voi myös hypätä täydessä vauhdissa, eli lauta voi rullata vaikka kaiteen alta kun itse hyppää kaiteen yli ja laskeutuu takaisin laudalle.\nNetistä ladattava kamera\nSuorituksiaan voi tallentaa ja myöskin editoida videoeditorilla. Nyt käytettävissä on kolme erilaista kamerakulmaa ja editori sallii videoiden tarkan hiomisen, mutta paljoa muuta ei editori tarjoa.\nEsimerkiksi filtterit pitää ladata erikseen netistä. EA ei saanut vahvistettua ennen painoon menoamme, onko ns. Filmer Pack maksullinen lataus ja mitä se tarkalleen ottaen sisältää. Hiukkasen nihkeätä, jos videoiden kunnollinen virittely vaatii lisää rahaa ja latauksen.\nNettipuolella on tehty hyvää työtä. Kavereiden kanssa skeittaaminen onnistuu helposti, kuten Fräntilän Jarkon kanssa havaitsimme. New San Vanelonan kaupunkiin on ripoteltu satoja haasteita, joita voi pelata netissä. Rahalla saa uusia lautoja ja varusteita, joten on mukavaa, että netissä pelatessaankin tienaa rahaa, jota voi käyttää uratilassa. Pelaajalla on erillinen nettiprofiili, jonne tallentuvat netissä tehdyt saavutukset. Pelatessani Skate 2:ta verkossa useamman pelaajan kanssa vain kruisaten ja yrittäen välillä suorittaa tiimipohjaisia tavoitteita, kuten tietyn pistemäärän saavuttamista yhdellä spotilla, jäi minulle paljon paremmat fiilikset pelistä kuin yksin pelatessa.\nAi ai ai, mihin on maailma menossa? En olisi koskaan uskonut sanovani tätä: Skate 2 on pettymys!\nArvosteluversiot eivät olleet sujuvia kummallakaan alustalla. Ruudunpäivitys tahmaili pahasti, ja yleensä juuri kaikkein kriittisimmissä paikoissa. Skate 2:n tärkein uusi ominaisuus, käveleminen, on kauheaa tervassa tarpomista, jota haluaa välttää viimeiseen asti. Jäljelle jää siis vain skeittaaminen, joka toki toimii edelleen hyvin, mutta ei enää saa tunteja kulumaan samalla tavalla. Tämähän nähtiin jo vuonna 2007.\nSkate 2:n parhaat hetket ovat ne, kun kaupungista löytyy loistava spotti, jota lähdetään valloittamaan skeittilaudan kanssa. Skate 2 ei kuitenkaan onnistu viemään skeittausta uudelle tasolle, vaan jatkaa samoja polkuja.\nOnneksi en itse joutunut olemaan kehittämässä kakkos-Skatea. Enpä kyllä tiedä, mihin suuntaan itse olisin lähtenyt sarjaa viemään. Ykkönen oli vain liian loistava peli, siitä ei jatko-osissa enää paljoa parannella.\nReventon\tLa, 02/07/2009 - 01:48\nHauskaa skeittaamista pikkuvioista huolimatta.\nHekaz\tLa, 02/07/2009 - 09:57\nEemeli Rekunen\tLa, 02/07/2009 - 15:16\nF1Nkiller\tLa, 02/07/2009 - 17:02\nmofer\tLa, 02/07/2009 - 23:22\nGold\tSu, 02/08/2009 - 11:15\nEn pitänyt ykkösestä enkä tästäkään. Addik\nRyuk\tSu, 02/08/2009 - 15:18\nRonu\tMa, 02/09/2009 - 15:09\nsami\tTi, 02/10/2009 - 18:02\nSairaan hyvä demon perusteella\nLuffy\tTi, 02/10/2009 - 18:25\nDemon perusteella oikein kiva peli


Etusivu > Tilastot > Oikeus > Rikos- ja pakkokeinotilasto > 2020 > 4. vuosineljännes > Omaisuusrikosten määrä kasvoi 16,9 prosenttia\nTuorein julkaisu: Rikos- ja pakkokeinotilasto 2021, 1. vuosineljännes\nOmaisuusrikosten määrä kasvoi 16,9 prosenttia\nTilastokeskuksen ennakkotietojen mukaan poliisin, tullin ja rajavartiolaitoksen tietoon tuli vuoden 2020 aikana kaikkiaan 537 700 rikoslakirikosta, mikä on 84 900 tapausta (18,8 prosenttia) enemmän kuin vuonna 2019. Omaisuusrikoksia tuli tietoon 252 500, mikä on 16,9 prosenttia edellisvuotta enemmän. Kiristysrikoksia ilmoitettiin runsaat 19 000 ja yksityiselämää loukkaavan tiedon levittämisiä ilmoitettiin 21 000.\nOmaisuusrikokset neljänneksittäin 2011–2020\nTietoon tulleista rikoksista ja rikkomuksista valtaosa on poliisin kirjaamia. Vuoden 2020 aikana poliisin tietoon tuli 670 800 rikosta ja rikkomusta, mikä on 16,7 prosenttia vähemmän kuin vuonna 2019. Rikoslakirikoksia tuli poliisin tietoon 531 000, mikä on 19,6 prosentti enemmän kuin vuonna 2019. Automaattisen liikennevalvonnan sakot kirjautuvat poliisin PATJA-järjestelmään noin 80 päivän viiveellä, mikä vaikuttaa etenkin liikennerikkomusten määrään. Tieliikennelaki uudistui 1.6.2020, ja uudistuksen myötä eräistä liikennerikkomuksista seuraa sakkomääräyksen sijaan hallinnollinen seuraamus. Tästä syystä liikennerikkomusten määrä rikostilastoissa tulee laskemaan huomattavasti.\nTullin tietoon tuli vuoden 2020 aikana 6 400 ja rajavartiolaitoksen tietoon 2 900 rikosta ja rikkomusta. Vuoteen 2019 verrattuna tullin tietoon tulleet rikokset ja rikkomukset vähenivät 18,4 prosenttia ja rajavartiolaitoksen tietoon tulleet vähenivät 45,7 prosenttia. Rikoslakirikoksia tuli tullin tietoon 5 000 ja rajavartiolaitoksen tietoon 1 700.\nYksityiselämää loukkaavan tiedon levittämisestä tehtiin 21 000 ilmoitusta, kun vuonna 2019 niitä tuli tietoon 440. Kiristysrikoksia ilmoitettiin 19 400, kun edellisvuonna kiristyksestä tehtiin vajaat 1 200 ilmoitusta. Valtaosa tästä kasvusta liittyy syksyllä uutisoituun tietomurtoon.\nPahoinpitelyrikoksia kirjattiin vuoden 2020 aikana 32 700, mikä on 3,4 prosenttia vähemmän kuin vuonna 2019. Ravintoloissa tapahtuneiden pahoinpitelyjen määrä väheni 43,4 prosenttia ja yleisellä paikalla tapahtuneiden määrä väheni 3,9 prosenttia. Yksityisasunnossa tapahtuneiden pahoinpitelyjen määrä puolestaan kasvoi 6,5 prosenttia. Yksityisasunnoissa tapahtuneissa pahoinpitelyissä ilmoitusten kasvu painottuu tammi–maaliskuulle ei huhti–kesäkuulle. Heinäkuussa ilmoitettiin 30 prosenttia enemmän yksityisasunnoissa tapahtuneita pahoinpitelyjä kuin vuoden 2019 heinäkuussa. Törkeitä pahoinpitelyjä tuli ilmi 1 757, mikä on 173 tapausta enemmän kuin edellisvuonna. Henkirikoksia tuli ilmi 91, mikä on 19 tapausta enemmän kuin vuonna 2019. Henkirikoksen yrityksiä tuli tietoon 398, mikä on 69 tapausta enemmän kuin edellisvuonna.\nRaiskauksia ilmoitettiin 1 438 eli 39 tapausta (2,6 prosenttia) vähemmän kuin vuonna 2019. Lapsen seksuaalisia hyväksikäyttöjä tuli tietoon 1 746, mikä on 2,2 prosenttia enemmän kuin edellisvuonna. Laki törkeästä lapsenraiskauksesta tuli voimaan 15.4.2019. Törkeästä lapsenraiskauksesta tehtiin 70 ilmoitusta vuoden 2020 aikana. Tilastossa törkeät lapsenraiskaukset on esitetty yhdessä lapsen seksuaalista hyväksikäyttöä koskevien lukujen kanssa. Lisäksi ilmoitettiin 1 149 muuta seksuaalirikosta. Näistä 543 oli seksuaalista ahdistelua, mikä on 25 tapausta (4,8 prosenttia) enemmän kuin vuonna 2019.\nOmaisuusrikoksia tuli vuoden 2020 aikana tietoon yhteensä 252 500, mikä on 36 500 tapausta (16,9 prosenttia) enemmän kuin edellisvuonna. Omaisuusrikoksia on tilastoitu enemmän viimeksi vuonna 2011.\nPetoksia (petos, lievä petos, törkeä petos RL 36:1–3) tuli ilmi 33 300, mikä on 16,1 prosenttia enemmän kuin edellisvuonna. Petoksien määrä näyttäisi olevan kasvussa parin laskuvuoden jälkeen. Törkeitä petoksia tuli ilmi 2 000, mikä on 2,4 prosenttia vähemmän kuin vuotta aiemmin.\nMaksuvälinepetoksia tuli vuoden 2020 aikana ilmi 7 300, mikä on 1 000 tapausta (16,5 prosenttia) enemmän kuin edellisvuonna. Maksuvälinepetoksista törkeitä oli 183.\nRyöstöjä ilmoitettiin 2 000 mikä on 11,1 prosenttia enemmän kuin edellisvuonna. Ryöstöistä törkeitä oli 447.\nVarkausrikoksia (varkaus, törkeä varkaus, näpistys) tuli tietoon 137 100, mikä on 10 200 tapausta (8 prosenttia) enemmän kuin vuoden 2019 aikana. Törkeitä varkauksia kirjattiin 2 660, mikä on 6,4 prosenttia vähemmän kuin edellisvuonna. Asunto- ja vapaa-ajan asuntomurtoja tuli ilmi 4 700 mikä on 4,1 prosenttia enemmän kuin vuonna 2019. Myymälävarkauksia ja -näpistyksiä ilmoitettiin 51 600, mikä on 8,2 prosenttia enemmän kuin edellisvuonna.\nVuoden 2020 aikana moottoriajoneuvon luvattomia käyttöjä ja anastuksia sekä moottorikulkuneuvon käyttövarkauksia ilmeni 6 200, mikä on 8,9 prosenttia enemmän kuin edellisvuonna. 2000-luvun alusta näiden rikosten määrä on laskenut alle puoleen.\nVahingontekoja ilmoitettiin 32 800, mikä on runsaat 2 200 tapausta enemmän kuin vuotta aiemmin. Törkeitä vahingontekoja ilmoitettiin 294. Vahingontekojen määrä on ollut pääosin laskussa vuodesta 2009 lähtien, jolloin niitä tuli ilmi 50 700.\nRattijuopumuksia tuli vuoden 2020 aikana tietoon kaikkiaan 20 300, mikä on 10 prosenttia enemmän kuin vuonna 2019. Tietoon tulleista rattijuopumuksista kolmannes oli törkeitä rattijuopumuksia. Törkeitä rattijuopumuksia tuli tietoon 7 000, mikä on 3,3 prosenttia edellisvuotta enemmän. Perusmuotoiset rattijuopumukset lisääntyivät 13,8 prosenttia. Niitä tuli tietoon 13 400. Perusmuotoisista rattijuopumuksista 75 prosenttia johtui huumaavan aineen käytöstä. Vielä vuonna 2013 törkeitä rattijuopumuksia oli yli puolet kaikista rattijuopumuksista.\nHuumausainerikoksia kirjattiin lähes 37 000, mikä on 14,4 prosenttia enemmän kuin edellisvuonna. Törkeiden huumausainerikosten määrä väheni 9,9 prosenttia. Niitä tuli ilmi 1 394. Noin kaksi kolmesta huumausainerikoksesta on käyttörikoksia. Niitä tuli ilmi 23 700, mikä on 12,4 prosenttia enemmän kuin vuonna 2019.\nVuonna 2020 ilmoitettiin 4 200 identiteettivarkautta, mikä on vajaat 300 tapausta (6,6 prosenttia) enemmän kuin vuonna 2019. Identiteettivarkaus lisättiin rikoslakiin 4.9.2015 ja vuoden 2015 lopulla siitä tehtiin 530 rikosilmoitusta.\nLiikenneturvallisuuden vaarantamisia, törkeitä liikenneturvallisuuden vaarantamisia ja liikennepakoja tieliikenteessä (RL 23:1-2, 11) tuli ilmi 80 800, mikä on 21,8 prosenttia enemmän kuin vuonna 2019. Automaattisen liikennevalvonnan sakot kirjautuvat poliisin PATJA-järjestelmään noin 80 päivän viiveellä, joten tiedot tulevat vielä tarkentumaan. Tieliikennelaki uudistui 1.6.2020, ja uudistuksen myötä eräistä liikennerikkomuksista seuraa sakkomääräyksen sijaan hallinnollinen seuraamus. Tästä syystä liikennerikkomusten määrä rikostilastoissa tulee laskemaan huomattavasti.\nEräiden rikostyyppien määrä loka-, marras- ja joulukuussa sekä tammi-joulukuussa 2020 ja muutos edellisen vuoden vastaavaan ajankohtaan\nRikos Tammi-joulukuu Lokakuu Marraskuu Joulukuu\n2020 Muutos 2020 Muutos 2020 Muutos 2020 Muutos\n1) Rikokset ja rikkomukset yhteensä 1) 680 184 -138 344 76 944 4 122 45 145 -16 445 34 751 -24 150\n2) Rikoslakirikokset 537 713 84 942 75 210 33 792 43 727 7 073 33 447 -1 346\nOmaisuusrikokset 252 522 36 515 35 586 14 970 19 934 2 613 13 847 -2 098\nMurrot yhteensä 34 252 4 365 2 815 -390 2 547 -53 1 866 -627\nMoottoriajoneuvon luvaton käyttö ja anastus, moottorikulkuneuvon käyttövarkaus 6 244 512 522 4 400 11 315 -50\nRyöstö 2 009 200 168 -29 161 -5 123 -32\nVahingonteko 32 753 2 234 2 715 -62 2 552 153 1 921 -275\nHenkeen ja terveyteen kohdistuneet rikokset 35 320 -907 3 037 -45 2 681 -433 2 579 -454\nTappo, murha ja surma 91 19 11 4 3 -7 9 5\nPahoinpitely 32 706 -1 143 2 794 -67 2 493 -426 2 397 -461\nSeksuaalirikokset 4 333 28 402 -50 438 43 383 77\nRaiskaus 1 438 -39 126 -6 127 - 93 -12\nRattijuopumus 20 339 1 841 1 551 14 1 576 35 1 604 192\nHuumausainerikokset 36 946 4 639 2 744 -660 2 617 -165 2 377 -990\n1) Automaattisen liikennevalvonnan sakot kirjautuvat poliisin PATJA-järjestelmään noin 80 päivän viiveellä, mikä vaikuttaa etenkin liikennerikkomusten määrään. Tieliikennelain muutos 1.6.2020 muutti monen liikennerikkomuksen rangaistuksen sakosta hallinnolliseksi seuraumukseksi, jolloin ne poistuvat rikostilastoista.\nLähde: Rikos- ja pakkokeinotilasto 2020, 4. vuosineljännes. Tilastokeskus\nLiitetaulukko 1. Eräiden rikostyyppien kehitys 2016-2020 (ennakkotieto) (19.1.2021)\nLaatuseloste: Rikos- ja pakkokeinotilasto (19.1.2021)\nISSN=2342-9151. 4. vuosineljännes 2020. Helsinki: Tilastokeskus [viitattu: 6.8.2021].


Kalle Palander: Lasku sujuu, mutta bisnekset on päin peetä! - Urheilu - Ilta-Sanomat\nKalle Palander: Lasku sujuu, mutta bisnekset on päin peetä!\nHelmikuussa tulee kuluneeksi kymmenen vuotta siitä kun Palander voitti pujottelun maailmanmestaruuden Vailissa, Yhdysvalloissa.\nJulkaistu: 9.10.2008 18:56\nEnsin Kalle Palander sanoo, että pitäisi varmaan vähän lopettaa uhoamista. Seuraavassa lauseessa hän sanoo ottavansa kaksi mitalia alppihiihdon MM-kisoissa ensi helmikuussa.\nTuntuu ukko olevan entisellään!\n- No kyllä nyt on korkea aika ottaa taas mitali, Palander, 31, sanoo.\nVailin ja tulossa olevien Val d'Isèren MM-kisojen välillä on Kalle on laskenut kahdet olympiakisat ja neljät MM-kisat ilman huipputulosta.\nEnnen kuin päästään MM-kisoihin, edessä on lukuisia tärkeitä maailmancupin kisoja.\nViime helmikuussa Palanderin säären rasitusmurtuma korjattiin leikkauksella ja tukiraudoituksella, joten viime kausi päättyi kesken. Keskeneräisen kauden jäljiltä hän putosi pujottelun kuumasta ryhmästä eli parhaasta starttiryhmästä.\n- Ensimmäinen korjattava asia tällä kaudella on nostaa lähtönumero taas sinne parhaiden joukkoon. Niinpä minun pitää onnistua kauden ensimmäisissä kisoissa. Levillä on oltava pallilla tai olen kusessa, hän sanoo suoraan.\nJos hän ei saa kunnon sijoituksia alkukauden kisoissa, hän putoaa lähtölistalla 30 parhaan joukosta.\n- Siinä tapauksessa pujottelun saa unohtaa, hän sanoo.\nMiesten alppijoukkue pääsi menneenä kesänä ensi kerran harjoittelemaan eteläiselle pallonpuoliskolle, Argentiinan eteläkärkeen. Etelän-leiriä on kaavailtu monena vuotena, mutta vasta nyt se toteutui.\n- Leiri onnistui hyvin, mutta kyllä minua edelleen riepoo! Kyllä sinne olisi pitänyt päästä jo aikaisemmin, mutta taloussyistä sitä reissua ei ole tehty. Ja nyt talous menee siihen malliin, ettei sinne tarvitse enää lähteä uudestaan, Palander leukailee.\n- Onneksi minun kaikki rahani ovat kiinni Glitnirissä (islantilainen pankki)! Bisnekset menee päin p****ttä! Tytär Oda-Sofia kasvaa vauhdikkaasti, vaimon kanssa menee hyvin, mutta bisnekset... Kalle naurattaa kuulijoitaan.\nHän kertoo olevansa nykyään rauhoittunut mies.\n- Ei tule käytyä ulkona, en ole vuoteen ollut missään, hän sanoo.\nMaailmancupjoukkueeseen kuuluvat Palanderin lisäksi Marcus Sandell ja Jukka Leino. Leino sai tälle kaudelle henkilökohtaisen paikan maailmancupiin, kun voitti viime talvena suurpujottelun Eurooppa-cupin.\nHarjoituksissa on hieno tilanne kovan kilpailun vuoksi. En voi enää mennä rinteeseen henkselit paukkuen. Tuntuu ihan kivalta, kun välillä on nopein, Kalle Palander sanoo.\nSiihen vastaa heti Sandell:\n- Aika harvoin!\n21-vuotias Sandell puolestaan kertoo muuttaneensa kesällä vanhempiensa luota Kauniaisista omaan asuntoon meren rannalle Helsingin Lauttasaareen.\nVastauksen antaa Palander:\n- Ei tarvitse käydä päivittäin passintarkastuksessa!\nSandell viihtyy Lauttasaaressa hyvin.\n- En mä hirveästi Grania kaipaa, hän sanoo.\nSandell ei ole vielä hakenut opiskelemaan minnekään, koska arvioi, että opintojen ja huippu-urheilun yhdistäminen on vaikeaa.\n- Varmaan moni muukin urheilija haluaisi opiskelemaan bisnespuolelle, jos vaan olisi järjestelmä, jonka voisi yhdistää urheiluun, Marcus Sandell sanoo.\nPoutiainen on alppimaajoukkueen ainoa nainen\nPalanderin sääressä edelleen titaanilevy\nAlppihiihtäjä Marlies Schild loukkasi säärensä\nKalle ei enää ajele autolla ilman aivoja


D-vitamiini ELISA – Biohit Healthcare\nBiohit Total 25OH D-vitamiinin ELISA D-vitamiinitason mittaamiseen verinäytteestä\nKyseessä on kvantitatiivinen immunoentsyymaattinen analyysi seerumin 25OH D2:n ja D3:n (25OH-D2 ja 25OH-D3) in vitro -määritykseen D-vitamiinin puutoksen, riittämättömyyden tai myrkytyksen diagnosoinnin tueksi.\nBiohitin D-vitamiinitesti perustuu mikrotitterilevyillä toteutettavaan kompetitiiviseen kiinteän faasin entsyymivälitteinen immunosorbenttimääritykseen. Tulosten luotettavuus on varmistettu kalibroimalla menetelmä D-vitamiinimittausten standardointiohjelman hyväksymää vertailumenetelmää vastaan (Ghentin ID-LC / MS-MS) tuloksella R> 0,97. Kuusivaiheisen testin tekemiseen kuluu n. 2h45min.\nMittaa molempia elimistölle tärkeitä D-vitamiinimuotoja, D2- ja D3-vitamiinia\nKalibroitu referenssimenetelmää vastaan (Ghentin ID-LC/MS-MS -menetelmä)\nHelppokäyttöinen ja täysin automatisoitavissa\nD-vitamiini on geneerinen termi, jolla tarkoitetaan D2-vitamiinia eli ergokalsiferolia ja D3-vitamiinia eli kolekalsiferolia. Ihmisessä muodostuu D3-vitamiinia, kun iho altistuu auringon ultraviolettisäteilylle. D3- ja D2-vitamiinia esiintyy luontaisesti tietyissä elintarvikkeissa, niitä lisätään joihinkin toisiin elintarvikkeisiin ja niitä on saatavana myös ravintolisinä. Molemmat muodot ovat elimistölle tärkeitä ja vaikuttavat henkilön D-vitamiinitasoon.\nD-vitamiini on perinteisesti liitetty luuston hyvinvointiin ja kalsiumin imeytymiseen. Sittemmin lähes kaikkien kudosten on havaittu tarvitsevan D-vitamiinia, ja vitamiini on liitetty infektioihin, diabetekseen, useisiin syöpiin ja verenkiertotauteihin. Moninaisista terveysvaikutuksista johtuen D-vitamiinitason määrittämisestä on hyötyä, sillä erityisesti pimeä talviaika johtaa helposti puutokseen. D-vitamiinin pääasiallinen lähde on auringon ultraviolettisäteily, mistä johtuen ongelma korostuu Suomessa. D-vitamiinitason saa selville verinäytteestä tehtävällä mittauksella.\nSeerumin 25OH D-vitamiinipitoisuus on paras D-vitamiinitilanteen indikaattori. Se heijastelee sekä ihossa syntyneen että elintarvikkeista ja lisäravinteista saadun D-vitamiinin määrää, ja sen puoliintumisaika verenkierrossa on melko pitkä. Käypä hoito -suosituksen (huhtikuu 2014) mukaan tavoitearvo Suomessa on 75–120 nmol/l.


Lukeminen – Hidas kirjailija\nKirjoitettu 29.11.2017 5.12.2017 julkaissut Venla Saalo\t· 2 kommenttia\nIhana, kamala Finlandia!\nFinlandia-palkinnot on jaettu. Kuuntelin jopa Ylen suoraa lähetystä palkintogaalasta Kansallisteatterista samalla, kun toteutin mummomaista luovuuttani virkkaamalla isoäidinneliötä. En ole (tälläkään kertaa) lukenut yhtäkään tämän vuoden ehdokkaista, mutta onnittelen lämpimästi, tietenkin, heitä kaikkia, ja etenkin voittajia.\nTuntuu siltä, että tänä vuonna on käyty tavallista enemmän keskustelua palkintoehdokkuuksien ympärillä: ensin kuului kriittisiä ääniä Karo Hämäläisen Alexander Stubbista kirjoittaman muistelmateoksen valinnasta ehdokkaaksi; Sanna Manderin Avain hukassa -lastenkirjaa väitettiin plagiaatiksi ja kaunokirjallisuuden Finlandia-ehdokasteoksia on kehuttu perinteisiä kerrontatapoja rikkoviksi teoksiksi, jotka eivät päästä lukijaansa helpolla.\nJokaisen edellä mainitun puheenaiheen ympärillä käyty keskustelu on ajautunut hyvinkin helposti kirjallisuuden ydinasioihin, kuten: Mikä lasketaan tietokirjallisuudeksi? Mikä on muistelmateoksen ja elämäkerran ero? Mikä on plagiointia – samanlainen idea, tarina, kuvitustyyli, henkilökattaus kenties? Onko oikein, että lasten- ja nuortenkirjallisuuden palkinnosta kisaavat sekä kuvakirjat että nuorten aikuisten kirjoiksi luokitellut romaanit? Mikä on tavanomaista, mikä uudistavaa kirjallisuutta? Mikä on poikkeavan kerrontatavan merkitys romaanissa?\nFinlandia-syksy on tämän vuoksi mielestäni selvästi esimerkiksi Helsingin kirjamessuviikonloppua hedelmällisempi ajankohta ja kehys oikealle, merkitykselliselle kirjallisuuskeskustelulle.\nSilti Finlandia-instituutiota on myös kritisoitu. Esimerkiksi kirjailija J. P. Koskinen sanoi Ylen haastattelussa Finlandia-palkinnon jämähtäneen 1980-luvulle. ”Suomi on niin pieni maa, että kun valokeilaan asettuvat Finlandia-ehdokkaat, pimeys muiden ympärillä syvenee”, Koskinen väittää.\nNäin käykin, mutta vain vähäksi aikaa. Kun juhlahumu on hälvennyt, pieni maa palaa taas normaaliin tilaansa. Sillä erotuksella, että sadattuhannet suomalaiset tietävät ainakin nimeltä kuusi romaania, kuusi tietokirjaa ja kuusi lasten- ja nuortenkirjaa, joista eivät välttämättä ole aiemmin kuulleet ja joita lähtevät ehkä seuraavana päivänä etsimään kirjakaupoista – napaten samalla mahdollisesti mukaansa heräteostoksen, esimerkiksi jonkin J. P. Koskisen romaaneista.\nFinlandia-syksy tuo näkyvyyttä näille muutamille kirjailijoille ja kuvittajille, ja heille se suotakoon. On ymmärrettävää, että monia kirjailijoita sapettaa ehdokkuuksitta jääminen vuodesta toiseen. Se voi tuntua epäoikeudenmukaiselta, jos on itse tehnyt parhaansa ja saanut hyvää palautetta teoksistaan. Tästä mieliharmista J. P. Koskinen kirjoittaa myös blogissaan: ”On hyvä, että vuosittain edes se yksi kirja nousee sieltä kumpujen yöstä ja viisi muuta saa päänsilityksen. Mutta näin ajatellessamme emme laske mitään arvoa sille henkiselle tuholle, jonka palkinto mahdollisesti aiheuttaa kirjailijakunnassa. Toivonpilkahdus saa aina osattomaksi jääneen elämän näyttämään entistä synkemmältä.”\nNiin, pettymykset voivat olla hurjia, etenkin, jos odotukset ovat olleet korkealla. En kuitenkaan näe perusteita sille, miksi koko palkinto pitäisi lakkauttaa ilman ehdokkuutta jääneiden kirjailijoiden mielipahan vuoksi!\nOlen kyllä samaa mieltä Koskisen kanssa siitä, että Finlandia-instituutiota voitaisiin kehittää. Runot, novellit ja esseet eivät toistaiseksi valitettavasti mahdu mihinkään palkintokategoriaan, ja myös edellä mainitsemani kysymys lasten- ja nuortenkirjallisuuden mahduttamisesta samaan kategoriaan on ongelmallista. Aika näyttää, miten tilanne muuttuu, jos muuttuu. En ole ihan varma, miten sen pitäisi muuttua. Onneksi meillä on sentään Runeberg-palkinto, Tiiliskivi-palkinto, Helsingin Sanomien esikoiskirjapalkinto sekä paljon muita, eri tavoin painottuneita järjestelmiä. Finlandian ei mielestäni siksi kuitenkaan tarvitse venyä kaikkeen.\nNautitaan siis Finlandia-huuman aiheuttamasta kirjallisuusnosteesta niin kauan kuin se kestää – ja luetaan ja vinkataan myös vähemmälle mediahuomiolle jääneitä kirjoja.\nMuokattu 5.12.: poistettu maininta, että J. P. Koskinen olisi kuulunut Finlandia-ehdokkaat valitsevaan esiraatiin.\nKirjoitettu 15.8.2017 15.8.2017 julkaissut Venla Saalo\nTaiteen Edistämiskeskuksen 100 puheenvuoroa taiteesta -sivulla julkaistiin tänään ote Tammen lasten- ja nuortenkirjallisuuden kustantaja ja Taideneuvoston varapuheenjohtaja Saara Tiuraniemen Pentinkulman päivillä pitämästä puheesta, jossa Tiuraniemi toivoo lukutaitoa ja lukemista puolustavan kansanliikkeen perustamista. Merkit suomalaisten lukemisen vähenemisestä kuulostavat kirjoituksen perusteella kieltämättä hälyttäviltä. Usein muistetaan mainita, että nykynuoret lukevat digitalisaation ansiosta kaiken kaikkiaan enemmän kuin mikään aiempi sukupolvi – eivät välttämättä kirjoja, vaan tuntikaupalla uutisia, blogeja, statuspäivityksiä ja keskusteluja. Kauno- ja tietokirjallisuuden lukemista ei kuitenkaan voi korvata digitalisaatiolla täysin.\nUskoisin, että yhteiskunnan tasolla vähentyneen lukemisen lyhyt- ja pitkäaikaisvaikutukset näkyvät jo muuallakin kuin Tiuraniemen mainitsemissa koululaisten sanavaraston supistumisessa ja oppimistulosten heikentymisessä. Kaunokirjallisuus antaa ihmisestä ja ympäröivästä todellisuudestamme monisäikeisemmän kuvan kuin internetin subjektiiviset, helposti mustavalkoisiksi sävyttyvät ryöpsähdykset. Keskittymiskyvyttömyyttä aiheuttavan digiympäristön levottomat lukijat eivät jaksa lukea pidempiä tekstejä verkossa kokonaan (en minäkään, valitettavasti) tai pohtia niitä enää lukemisen jälkeen. Selitykset monimutkaisille yhteiskunnallisille ilmiöille ovat uutis- ja somevirrassa tiiviitä ja helppoja. Informaatiovirta ei odota; perusteellisen, syvällisen artikkelin valmistuessa aihe on jo vanhentunut, ja tiedon tarve aiheesta on tyydytetty. Lukemattomat (!) suomalaiset käsittävät lähipiirinsä ja maanmiehensä liian usein yksinkertaisella ystävä–vihollinen-akselilla. Kauno- ja tietokirjallisuus pystyvät käsittelemään ajattomia ilmiöitä ja monien tutkimusten mukaan myös kehittämään lukijoiden ajattelu-, eläytymis- ja empatiakykyä.\nKirjallisuus ei kuitenkaan istu pelkkään hyötyajatteluun: kirjallisuudentutkija Maria Mäkelä kritisoi Ylen artikkelissa ajatusta välineellisestä lukemisesta, jossa kaunokirjallisuuden kuluttamisesta tulee eräänlaista mielen ja persoonan fitness-urheilua. Jos tärkein kysymys kuuluu, mitkä ovat lukemisen suorat hyödyt, pitäisi istua alas ja miettiä asiaa vielä kerran. Hyötyajattelun sijaan lukemisen tulisi olla itseisarvo. Lukeminen vaikuttaa, kasvattaa, kehittää, rentouttaa, nukuttaa ja laajentaa, ennen kaikkea pitkällä aikavälillä.\nEsimerkki lukuharrastukseen saadaan yleensä kotoa. On luonnollista, että jos älypuhelin, tietokone ja televisio vievät leijonanosan vanhempien ajankäytöstä eikä kirjoja tai lehtiä loju sohvapöydällä odottamassa lukijaansa, lapsetkaan eivät näe lukemisessa mieltä. Jos nuoren kotona tai kaveripiirissä ei lueta, kirjat ovat hänelle usein pelkkää ongelmajätettä ja kirjastot korkeintaan kokoontumispaikkoja, ja lukutoukat jokin vieras ihmislaji, josta on parempi pysyä kaukana. Kaupungilla ja liikennevälineissä aikaa kulutetaan internetissä, ja oikeaa kirjaa lukeva ihminen väkijoukossa pistää jo silmään – vaikka lukemisen pitäisi olla täysin normaalia! (Toki yhä useammat lukevat kirjoja puhelimillaan, mikä on hienoa. Ulkopuoliset vain eivät sitä tiedä.)\nTiuraniemi kehottaa puheessaan ihmisiä lainaamaan ja ostamaan kirjoja sekä puhumaan niistä. Kirjallisuuden näkyvyyttä tulisi minunkin mielestäni edistää, ja siksi lisäisinkin kehotusten perään vielä yhden konkreettisen ehdotuksen: luetaan julkisesti. Ulkoilutetaan kirjojamme ja avataan ne junassa, bussipysäkillä, puistossa, kahvilassa, ostoskeskuksen penkillä tai Postin asiakaspalvelujonossa ruuhka-aikaan. Sovitaan ystäviemme kanssa täsmäiskuja julkisille paikoille ja luetaan yhdessä, vaikka ääneen. Jaetaan parhaita lainauksia romaaneista Facebookissa. Lausutaan runoja julkisilla paikoilla.\nLukemisesta pitää tehdä normaalia ja näkyvää – kaikille.\nKirjat, pois hyllystä ja ulos leikkimään!


BirdLife Suomi | Pikku-uikku\nPikku-uikku on luokiteltu Suomessa äärimmäisen uhanalaiseksi lajiksi. Uhanalaisuuden syynä on pesimäkannan pienuus: vuosittain meillä arvioidaan pesivän vain 1–20 pikku-uikkuparia. Kanta todennäköisesti vaihtelee suuresti vuosittain, ja pesintöjen todentaminen on hankalaa, sillä laji pesii runsaskasvuisilla kosteikoilla, missä se on pesimäaikaan äärimmäisen piilotteleva.\nPikku-uikun tapaa Suomessa varmimmin talvella, jolloin linnut joutuvat hakeutumaan avoimille sulapaikoille. Talvihavaintoja tehdään kaikkialla Suomessa Lappia myöten. Talvisten pikku-uikkujen alkuperää ei tiedetä, mutta luultavasti ne ovat omaa pesimäkantaamme.\nPikku-uikku on Suomessa 1900-luvun tulokas. 1970-luvun jälkeen kanta ei liene enää merkittävästi kasvanut. Pikku-uikku pesii Suomessa levinneisyysalueensa pohjoisrajalla, ja varsinkin useat peräkkäiset ankarat talvet ovat lyhyen matkan muuttajalle kohtalokkaita. Suurta osaa vesilinnuistamme uhkaava kosteikkojen umpeenkasvu ja ravintokilpailu särkikalojen kanssa voi heikentää myös pikku-uikun elinmahdollisuuksia.\nSuurimmassa osassa Eurooppaa pikku-uikku on varsin yleinen laji, jonka voi havaita monenlaisilla kosteikoilla puistojen lammikoita myöten. Euroopan kannaksi on arvioitu noin 150 000 paria. Kannankehitys tunnetaan puutteellisesti, mutta viitteitä voimakkaasta vähenemisestä päälevinneisyysalueella ei ole.\nPikku-uikku BirdLife Internationalin datazone-sivulla (englanniksi)\nPikku-uikun kanta ja kannankehitys EU-maissa